સ્વતંત્રતા દિવસના અવસર પર પીએમ નરેન્દ્ર મોદીએ લાલ કિલ્લા પર રાષ્ટ્રધ્વજ ફરકાવીને દેશની જનતાને સંબોધિત કરી. પીએમે તેમના સંબોધનમાં ગોરખપુરથી લઇને અનેક મોટા બિંદુઓ પર પોતાનો અભિપ્રાય આપ્યો. ત્યારે જાણો શું હતું પીએમ મોદીના ભાષણમાં ખાસ અહીં.પીએમ મોદીએ તેમના ભાષણની શરૂઆતમાં દેશ માટે બિલદાન આપનાર તમામ લોકોના યોગદાનને યાદ કરીને તેમને નમન કર્યું હતું. સાથે જ ગોરખપુર ઘટના અંગે સંવેદના વ્યક્ત કરતા કહ્યું હતું કે ભારતના તમામ લોકો આ ઘટના માટે તમારી સાથે જ ઊભા છે. વધુમાં તેમણે કહ્યું આ એક ખાસ વર્ષ છે. ભારત છોડો આંદોલનની 75મી વર્ષગાંઠ, ચંપારણ સત્યાગ્રહની 100મી વર્ષગાંઠ અને ગણેશ ઉત્સવની 125મી વર્ષગાંઠ આ વર્ષે ઉજવવામાં આવશે.